
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 215 

5 Φεβρουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση άμισθης διαρκούς Επιτροπής στη Γενι¬ 
κή Διεύθυνση Οικονομικής Επιθεώρησης, για την 
αξιολόγηση των Πορισματικών Εκθέσεων των Οι¬ 
κονομικών Επιθεωρητών και έργο αυτής. 1 

Καθορισμός διαδικασίας και δικαιολογητικών για την 
πληρωμή δαπανών τόκων επί επιστρεφόμενων 
εσόδων που έχουν εισπραχθεί αχρεώστητα. 2 

Τροποποίηση Προγραμματικών Συμφωνιών, και εξου¬ 
σιοδότηση υπογραφής τους σχετικά με τον Ορι¬ 
σμό της εταιρείας «Κοινωνία της Πληροφορίας 
Α.Ε.» ως Δικαιούχου για την εκτέλεση δράσεων/ 
έργων ευθύνης του Υπουργείου Ανάπτυξης, Αντα¬ 
γωνιστικότητας, Υποδομών, Μεταφορών και Δι¬ 
κτύων, ήτοι: 

α. Της από 24-11-2011 Προγραμματικής Συμφω¬ 
νίας μεταξύ της Ειδικής Γραμματείας Ψηφιακού 
Σχεδιασμού και της Κοινωνίας της Πληροφορίας 
Α.Ε. για το Έργο «Ολοκλήρωση Μητροπολιτικών 
Δακτυλίων (ΜΑΝ) με Εθνικά Δίκτυα», 
β. Της από 23-2-2012 Προγραμματικής Συμφωνί¬ 
ας μεταξύ της Ειδικής Γ ραμματείας Ψηφιακού 
Σχεδιασμού και της Κοινωνίας της Πληροφορίας 
Α.Ε. για το Έργο «Ανάπτυξη Ευρυζωνικών Υποδο¬ 
μών σε Αγροτικές Λευκές Περιοχές της Ελληνι¬ 
κής Επικράτειας και Υπηρεσίες Εκμετάλλευσης - 


Αξιοποίησης των Υποδομών». 3 

Έγκριση υπερωριακής απογευματινής απασχόλη¬ 
σης στον πρακτικογράφο του Δήμου Ορεστιά- 
δας, Παλλίδη Χαρίλαο, κατά το χρονικό διάστη¬ 
μα έως 31/12/2013. 4 


Έγκριση υπερωριακής απασχόλησης στον Ληξίαρχο 
της Δημοτικής Ενότητας Ορεστιάδας, στον Λη¬ 
ξίαρχο της Δημοτικής Ενότητας Τριγώνου, στον 
Ληξίαρχο της Δημοτικής Ενότητας Κυπρίνου και 
στον Ληξίαρχο της Δημοτικής Ενότητας Βύσσας, 


κατά το χρονικό διάστημα έως 31.12.2013. 5 

Καθιέρωση Υπερωριακής Απασχόλησης Ληξιάρχων 
Δήμου Πεντέλης. 6 


Καθιέρωση υπερωριακής εργασίας με αμοιβή κατά 


τις Κυριακές και εξαιρέσιμες ημέρες ή κατά τις 
νυχτερινές ώρες προς συμπλήρωση της υποχρε¬ 
ωτικής εβδομαδιαίας εργασίας ή καθ' υπέρβαση 
αυτής για υπαλλήλους του ΣυνδέσμουΎδρευσης 

Λεκανοπεδίου Ιωαννίνων (Σ.ΥΔ.Λ.Ι.). 7 

Καθιέρωση υπερωριακής εργασίας για υπαλλήλους 
του ΣυνδέσμουΎδρευσης Λεκανοπεδίου Ιωαννί¬ 
νων (Σ.ΥΔ.Λ.Ι.). 8 


ΑΠΟΦΑΣΕΙ Σ 

Αριθ. Δ6Α 1013717 ΕΞ 2013 (1) 


Συγκρότηση άμισθης διαρκούς Επιτροπής στη Γενική 
Διεύθυνση Οικονομικής Επιθεώρησης, για την αξιο¬ 
λόγηση των Πορισματικών Εκθέσεων των Οικονομι¬ 
κών Επιθεωρητών και έργο αυτής. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) της παραγράφου 17 του άρθρου 55 του ν. 4002/2011, 
όπως έχει τροποποιηθεί, «Τροποποίηση της συνταξιο- 
δοτικής νομοθεσίας του Δημοσίου - Ρυθμίσεις για την 
ανάπτυξη και τη δημοσιονομική εξυγίανση - Θέματα 
αρμοδιότητας Υπουργείων Οικονομικών, Πολιτισμού και 
Τουρισμού και Εργασίας και Κοινωνικής Ασφάλισης» 
(Α' 180), 

β) του άρθρου 2 του ν. 2343/1995 «Αναδιοργάνωση 
Υπηρεσιών του Υπουργείου Οικονομικών και άλλες δι¬ 
ατάξεις» (Α' 211), όπως έχει τροποποιηθεί και ισχύει, 
γ) του π.δ/τος 167/1996 «Τροποποίηση διατάξεων του 
Π.Δ. 284/88 “Οργανισμός Υπουργείου Οικονομικών...”» 
(Α' 128), όπως ισχύει, 

δ) του π.δ/τος 211/1996 «Σύσταση Οικονομικών Επιθε¬ 
ωρήσεων» (Α' 166), όπως ισχύει, 
ε) του π.δ/τος 156/2001 «Οργανισμός της Οικονομικής 
Επιθεώρησης του Υπουργείου Οικονομικών και αναδιορ¬ 
γάνωση των Υπηρεσιών αυτής» (Α' 129), όπως ισχύει, και 
στ) του π.δ/τος 90/2012 «Διορισμός Υπουργού και Υφυ¬ 
πουργών» (Α' 144). 

2. Τις υπηρεσιακές ανάγκες που επιβάλλουν τη συ¬ 
γκρότηση διαρκούς Επιτροπής από υπαλλήλους του 

κλάδου Οικονομικών Επιθεωρητών, προκειμένου να 
αξιολογούνται οι Πορισματικές Εκθέσεις των Οικονο¬ 
μικών Επιθεωρητών, οι οποίες υποβάλλονται σε εκτέ¬ 
λεση εντολών, που εκδόθηκαν από τις κατά περίπτωση 
αρμόδιες Διευθύνσεις. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Συγκρότηση της Επιτροπής 

1. Συγκροτείται στη Γενική Διεύθυνση Οικονομικής Επι¬ 
θεώρησης άμισθη τετραμελής διαρκής Επιτροπή, απο- 
τελούμενη από υπαλλήλους του κλάδου Οικονομικών 
Επιθεωρητών και υπαλλήλους με προσωρινή ανάθεση 
καθηκόντων Οικονομικού Επιθεωρητή, με αντικείμενο 
αρμοδιότητας την αξιολόγηση των Πορισματικών Εκθέ¬ 
σεων, οι οποίες υποβάλλονται από τους Οικονομικούς 
Επιθεωρητές, σε εκτέλεση εντολών που εκδίδονται από 
τις, κατά περίπτωση, αρμόδιες Υπηρεσίες. 

2. Η Επιτροπή συγκροτείται από Οικονομικούς Επι¬ 
θεωρητές οι οποίοι υπηρετούν στις Διευθύνσεις της 
Κεντρικής Υπηρεσίας της Γ ενικής Δ/νσης Οικονομικής 
Επιθεώρησης, ως εξής: 

α) Από τον εκάστοτε Προϊστάμενο της Γ ενικής Διεύ¬ 
θυνσης Οικονομικής Επιθεώρησης, ως Πρόεδρο, με ανα¬ 
πληρωτή τον εκάστοτε Προϊστάμενο της Διεύθυνσης 
Προσωπικού Επιθεώρησης, 

β) Από τον εκάστοτε Προϊστάμενο της Διεύθυνσης 
Επιθεώρησης Υπηρεσιών, ως μέλος, με αναπληρωτή 
τον εκάστοτε νόμιμο αναπληρωτή του, 

γ) Από τον εκάστοτε Προϊστάμενο της Διεύθυνσης 
Εποπτείας Εσωτερικού Ελέγχου, ως μέλος, με αναπλη¬ 
ρωτή τον εκάστοτε νόμιμο αναπληρωτή του, 

δ) Από τον εκάστοτε Προϊστάμενο της Διεύθυνσης 
Επιθεώρησης Διαχείρισης Εθνικών Κληροδοτημάτων, 
ως μέλος, με αναπληρωτή τον εκάστοτε νόμιμο ανα¬ 
πληρωτή του. 

Σε περίπτωση ισοψηφίας κατά τη λήψη απόφασης, 
υπερτερεί η ψήφος του Προέδρου της Επιτροπής, η 
οποία λογίζεται ως διπλή ψήφος. 

3. Ο Πρόεδρος και τα μέλη της Επιτροπής υποστηρί¬ 
ζονται από Γραμματεία της Επιτροπής, η οποία στελε¬ 
χώνεται από διοικητικούς υπαλλήλους των Διευθύνσε¬ 
ων της Κεντρικής Υπηρεσίας της Γενικής Διεύθυνσης 
Οικονομικής Επιθεώρησης, οι οποίοι, παράλληλα με τα 
γραμματειακά καθήκοντα στην Επιτροπή, ασκούν και 
τα κύρια καθήκοντά τους. 

4. Εισηγητής στην Επιτροπή ορίζεται ο εκάστοτε Προϊ¬ 
στάμενος της Κεντρικής ή περιφερειακής Υπηρεσίας, 
στην οποία υπηρετεί ο Οικονομικός Επιθεωρητής, ο 
οποίος συνέταξε και υπέβαλε την Πορισματική'Εκθεση. 
Ο Εισηγητής δεν θα παρίσταται στις συνεδριάσεις της 
Επιτροπής. 

Σε περίπτωση που η εξεταζόμενη υπόθεση απαιτεί 
ειδικότερες γνώσεις (όπως επί κτηματικών θεμάτων), ο 
Πρόεδρος ορίζει, ως Εισηγητή, Οικονομικό Επιθεωρητή, 
του οποίου το γνωστικό αντικείμενο και η ειδίκευση 
είναι συναφές με την εξεταζόμενη υπόθεση. 

Αρθρο 2 

Έργο της Επιτροπής 

1. Η Επιτροπή θα έχει ως έργο την αξιολόγηση των 
Πορισματικών Εκθέσεων που υποβάλλονται από τους 


Οικονομικούς Επιθεωρητές, σε εκτέλεση εντολών που 
εξεδόθησαν από τις, κατά περίπτωση, αρμόδιες Διευ¬ 
θύνσεις της Κεντρικής Υπηρεσίας και από τις περιφερει¬ 
ακές Οικονομικές Επιθεωρήσεις της Γ ενικής Διεύθυνσης 
Οικονομικής Επιθεώρησης. 

Δεν αποτελούν αντικείμενο Αξιολόγησης από την Επι¬ 
τροπή οι Πορισματικές Εκθέσεις της Υπηρεσίας Εσω¬ 
τερικών Υποθέσεων. 

2. Στο πλαίσιο της Αξιολόγησης των Πορισματικών 
Εκθέσεων αξιολογείται και η προτεραιότητα που δόθη¬ 
κε στη διερεύνηση της καταγγελίας/υπόθεσης από την 
Επιτροπή Αξιολόγησης Καταγγελιών (Ε.Α.Κ.). 

3. Οι Πορισματικές Εκθέσεις, ειδικότερα, αξιολογού¬ 
νται: α) ως προς τη συμφωνία τους με την εκδοθείσα 
εντολή, β) την πληρότητα, γ) την επάρκεια τεκμηρίωσης, 
δ) την αντικειμενικότητα, ε) τη σαφήνεια, και στ) την 
αντιστοιχία ευρημάτων-διαπιστώσεων και προτάσεων- 
πορισμάτων. 

Αρθρο 3 

Υποβαλλόμενες Πορισματικές Εκθέσεις 

και διαδικαστικά στάδια του έργου της Επιτροπής 

1. Μετά την υποβολή, από τους Οικονομικούς Επιθε¬ 
ωρητές, των Πορισματικών Εκθέσεων και των φακέλων 
που συνοδεύουν αυτές στις κατά περίπτωση και κατά 
λόγο αρμοδιότητας Διευθύνσεις, οι οποίες εξέδωσαν 
τις σχετικές εντολές, οι Πορισματικές Εκθέσεις και οι 
συνοδευτικοί φάκελοι, ως φάκελοι υπόθεσης, διαβιβά¬ 
ζονται από τις ανωτέρω Διευθύνσεις, εγγράφως, στην 
Επιτροπή, συνοδευόμενες και από την εισήγηση του 
Προϊσταμένου Διεύθυνσης, στην οποία υπηρετεί ο Οι¬ 
κονομικός Επιθεωρητής, ο οποίος είναι και ο καθ’ ύλην 
αρμόδιος Εισηγητής, υπό την επιφύλαξη της παρ. 3 του 
παρόντος. 

Η φύλαξη των φακέλων αυτών ανήκει στη Γραμματεία 
της Επιτροπής, η οποία ενημερώνει τον Πρόεδρο για 
κάθε σχετικό ζήτημα. 

2. Ο Εισηγητής αφού μελετήσει τα σχετικά έγγραφα 
και στοιχεία που συνθέτουν το φάκελο υπόθεσης και 
αξιολογήσει, κατά τα αναγραφόμενα στο άρθρο 2 της 
παρούσας, την Πορισματική'Εκθεση, εισηγείται εγγρά- 
φως στην Επιτροπή, σχετικά με την υπόθεση. 

Σε περίπτωση που, κατά την κρίση του Εισηγητή, η 
Πορισματική'Εκθεση είναι ελλιπής, επιστρέφεται στον 
Οικονομικό Επιθεωρητή, με αιτιολογημένη άποψη σχε¬ 
τικά με τις ελλείψεις της Πορισματικής'Εκθεσης και τις 
απαιτούμενες προς συμπλήρωση της έκθεσης ενέργειες. 
Αντίγραφο του εγγράφου κοινοποιείται στη Δ/νση Προ¬ 
σωπικού Επιθεώρησης. 

3. Με την παραλαβή των φακέλων και των αντίστοιχων 
εισηγήσεων των αρμοδίων (Εισηγητών) Προϊσταμένων, 
η Γ ραμματεία καταρτίζει πίνακα υποβληθεισών Πορι- 
σματικών Εκθέσεων. 

Ο Πρόεδρος ορίζει διαφορετικούς Οικονομικούς Επι¬ 
θεωρητές ως Εισηγητές, εφόσον οι Πορισματικές Εκ¬ 
θέσεις έχουν συνταχθεί από τα Μέλη της Επιτροπής 
ή τους Προϊσταμένους των Περιφερειακών Οικον. Επι¬ 
θεωρήσεων, προκειμένου να αποφευχθεί η σύμπτωση 
στο πρόσωπο του Εισηγητή και του συντάκτη της Πο- 
ρισματικής Έκθεσης. 

4. Ο Πρόεδρος, βάσει της ημερήσιας διάταξης, κα¬ 
θορίζει την ημέρα συνεδρίασης της Επιτροπής, στην 
οποία συζητούνται, ανά υπόθεση, οι Εισηγήσεις των 
Επιθεωρητών, για λήψη σχετικής απόφασης. 

Οι Πορισματικές Εκθέσεις εισάγονται στην Επιτροπή 
προς αξιολόγηση, το αργότερο εντός δεκαπέντε (15) 
ημερών από την παραλαβή τους. 

5. Εφόσον από την Επιτροπή αποφασισθεί, μετά από 
την σχετική συζήτηση, ότι η ΠορισματικήΈκθεση είναι 
πλήρης και καμία περαιτέρω ενέργεια για την υπόθεση 
δεν απαιτείται, συντάσσεται, μερίμνη της Γραμματείας 
Πρακτικό, το οποίο υπογράφεται από τα Μέλη της Επι¬ 
τροπής, την Γραμματέα και τον Πρόεδρο, προκειμένου, 
εντός επτά (7) ημερών από τη συζήτηση και με ευθύνη 
της Γ ραμματείας, να διαβιβασθεί με το σχετικό φάκελο 
της υπόθεσης, στην αρμόδια Διεύθυνση που εξέδωσε 
την εντολή, για τις κατ’ αρμοδιότητα ενέργειές της. 
Στην περίπτωση αυτή το Πρακτικό προσαρτάται στην 
ΠορισματικήΈκθεση και συντάσσεται πράξη επ’ αυτής 
(με ειδική σφραγίδα), στην οποία αναγράφονται: α) η 
προσάρτηση του Πρακτικού, β) ο αύξων αριθμός αυτού 
(Α' Π.), και γ) η ημερομηνία της οικείας συνεδρίασης. 
Μετά από την ενέργεια αυτή ο σχετικός φάκελος, με¬ 
ρίμνη της Γραμματείας της Επιτροπής, διαβιβάζεται 
στην αρμόδια Διεύθυνση που εξέδωσε την εντολή, για 
τις κατ’ αρμοδιότητα ενέργειές της. 

6. Εφόσον από την Επιτροπή αποφασισθεί, μετά από 
την σχετική συζήτηση, ότι η ΠορισματικήΈκθεση είναι 
ελλιπής και απαιτούνται συμπληρωματικές ενέργειες, ο 
Πρόεδρος, με ευθύνη του και μερίμνη της Γ ραμματείας, 
αναπέμπει εγγράφως και εντός επτά (7) ημερών τον φά¬ 
κελο στην αρμόδια Διεύθυνση που εξέδωσε την εντολή, 
επισυνάπτοντας και τη σχετική απόφαση της Επιτροπής, 
για τις, κατ’ αρμοδιότητα, περαιτέρω ενέργειές της. 

7. Η Γραμματεία τηρεί στατιστικά στοιχεία υποβολής 
Πορισματικών Εκθέσεων αποδοχής/αναπομπής, ανά Δι¬ 
εύθυνση και Οικονομικό Επιθεωρητή, τα οποία υποβάλ¬ 
λονται ανά εξάμηνο, από τον Προϊστάμενο της αρμόδιας 
Γενικής Διεύθυνσης και Πρόεδρο της Επιτροπής στην 
Πολιτική Ηγεσία του Υπουργείου, προς ενημέρωσή της. 

8. Για τον τρόπο λειτουργίας και τη λήψη αποφάσεων 
της Επιτροπής εφαρμόζονται οι ισχύουσες διατάξεις 
περί συλλογικών οργάνων. 

Αρθρο 4 

Χώρος, χρόνος έναρξης λειτουργίας 
και συνεδριάσεις της Επιτροπής 

Η Επιτροπή συνεδριάζει σε χώρο της Κεντρικής Υπη¬ 
ρεσίας της Γενικής Διεύθυνσης Οικονομικής Επιθεώ¬ 
ρησης. 

Χρόνος έναρξης λειτουργίας της Επιτροπής ορίζεται 
η 7.1.2013. 

Η Επιτροπή συνεδριάζει (ως συλλογικό όργανο), για 
τη λήψη αποφάσεων, τουλάχιστον μία (1) φορά την 
εβδομάδα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 2013 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 


Αριθ. 2/55763/0026 (2) 

Καθορισμός διαδικασίας και δικαιολογητικών για την 
πληρωμή δαπανών τόκων επί επιστρεφόμενων εσό¬ 
δων που έχουν εισπραχθεί αχρεώστητα. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 45, παρ. 10α, του ν. 4071/2012 «Ρυθμί¬ 
σεις για την τοπική ανάπτυξη, την αυτοδιοίκηση και 
την αποκεντρωμένη διοίκηση Ενσωμάτωση Οδηγίας 
2009/50/ΕΚ» (Α' 85). 

β) του άρθρου 26, παρ. 1, του ν. 2362/1995 «Περί Δημο¬ 
σίου Λογιστικού, ελέγχου των δαπανών του Κράτους 
και άλλες διατάξεις» (Α' 247), όπως τροποποιήθηκε με 
το ταυτάριθμο άρθρο του ν. 3871/2010 (Α' 141). 

γ) του άρθρου 90 του Κώδικα, ο οποίος κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την κυβέρνηση και τα κυβερνητικά 
όργανα» (Α' 98). 

2. Την αριθ. Υ48/9-7-2012 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Σταϊκούρα» (Β' 2105). 

3. Το γεγονός ότι, από τις διατάξεις της παρούσας 
απόφασης, δεν προκαλείται δαπάνη σε βάρος του κρα¬ 
τικού προϋπολογισμού. 

4. Την υφιστάμενη υπηρεσιακή ανάγκη καθορισμού της 
διαδικασίας και των δικαιολογητικών για την πληρωμή 
δαπανών που αφορούν τόκους, σε περίπτωση έντοκης 
επιστροφής αχρεωστήτως εισπραχθέντων δημόσιων 
εσόδων (άρθρο 38, ν. 1473/1984, Α' 127), μετά την κατάρ¬ 
γηση των διατάξεων του άρθρου 37, του ν. 2362/1995, 
όπως αυτές ίσχυαν, αποφασίζουμε: 

Αρθρο 1 

Πληρωμή τόκων 

1. Ορίζουμε, όπως οι δαπάνες για την πληρωμή τόκων 
επί επιστρεφόμενων κατά τις διατάξεις της παρ. 2 του 
άρθρου 38, του ν. 1473/1984 άμεσων ή έμμεσων φόρων 
ή δασμών, κύριων ή πρόσθετων, ή προστίμων που έχουν 
καταβληθεί αχρεώστητα, ελέγχονται, εκκαθαρίζονται 
από τις Υπηρεσίες Δημοσιονομικού Ελέγχου (Υ.Δ.Ε.) και 
εντέλλονται προς πληρωμή αποκλειστικά και μόνο με 
χρηματικά εντάλματα. 

2. Οι ανωτέρω δαπάνες δεν υπόκεινται στον προλη¬ 
πτικό έλεγχο του Ελεγκτικού Συνεδρίου (άρθ. 45 παρ. 
10 Α.Ν. 4071/2012). 

Αρθρο 2 

Διαδικασία και δικαιολογητικά 

Καθορίζουμε τη διαδικασία και τα απαιτούμενα δι- 
καιολογητικά για την πληρωμή των ανωτέρω δαπανών, 
ως ακολούθως: 

Α. ΔΙΑΔΙΚΑΣΙΑ 

1. Κατά την έναρξη του οικείου οικονομικού έτους 
αναλαμβάνονται οι σχετικές δεσμεύσεις και εκδίδο- 
νται, από τα αρμόδια όργανα, οι σχετικές αποφάσεις 
ανάληψης υποχρεώσεων, για ολόκληρο το ποσό των 
εγγεγραμμένων πιστώσεων. 

2. α. Μετά την πάροδο της προβλεπόμενης εξάμηνης 
προθεσμίας, για την επιστροφή φόρου, δασμού ή προ¬ 
στίμου και τη σύνταξη και εκκαθάριση του σχετικού 
Ατομικού Φύλλου Έκπτωσης (Α.Φ.Ε.Κ.), στις περιπτώσεις 




4108 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


που αυτό προβλέπεται, συντάσσεται, από το αρμόδιο 
τμήμα της οικείας Δ.Ο.Υ. ή Τελωνείου, κατάσταση εκ¬ 
καθάρισης και πληρωμής τόκου, στην οποία περιλαμ¬ 
βάνονται το ονοματεπώνυμο του δικαιούχου, το Α.Φ.Μ., 
ο αριθμός Α.Φ.Ε.Κ., η εκδούσα αυτό υπηρεσία, το ποσό 
επιστροφής, η ημερομηνία έναρξης και λήξης της έντο¬ 
κης επιστροφής, το σύνολο των ημερών τοκοφορίας, το 
επιτόκιο έναρξης έντοκης επιστροφής, το ποσό τόκου 
με αναλυτικό υπολογισμό αυτού, οι κρατήσεις και το 
τελικό ποσό επιστροφής. Η κατάσταση αυτή υπογρά¬ 
φεται από τον Προϊστάμενο του αρμόδιου τμήματος και 
θεωρείται από τον Προϊστάμενο της οικείας φορολογι¬ 
κής ή τελωνειακής αρχής. 

β.ί) Η αρμόδια υπηρεσία της οικείας φορολογικής ή 
τελωνειακής Αρχής αποστέλλει στη Δ/νση Οικονομικής 
Διαχείρισης της Γενικής Δ/νσης Οικονομικών Υπηρεσιών 
τα υπό στοιχεία 3-5 δικαιολογητικά της Ενότητας Β, η 
οποία στη συνέχεια συντάσσει τη σχετική κατάσταση 
πληρωμής της δαπάνης και την αποστέλλει μαζί με τα 
λοιπά απαιτούμενα δικαιολογητικά στην αρμόδια για 
την εκκαθάριση και πληρωμή της δαπάνης Υ.Δ.Ε. 2. Η 
οικεία Υ.Δ.Ε. μετά την υποβολή των δικαιολογητικών 
της ενότητας Β εκδίδει τακτικά χρηματικά εντάλματα 
στο όνομα των δικαιούχων. 

Β. ΔΙΚΑΙΟΛΟΓΗΤΙΚΑ 

1. Αντίγραφο απόφασης του αρμοδίου, για την ανά¬ 
ληψη της σχετικής υποχρέωσης, οργάνου. 

2. Κατάσταση πληρωμής δαπάνης σε δύο (2) αντίτυπα 
που περιλαμβάνει: ί) το Φορέα/Ειδικό Φορέα/Κ.Α.Ε., ϋ) το 


οικονομικό έτος, τον προϋπολογισμό του οποίου βαρύνει 
η δαπάνη, ίϋ) τα στοιχεία του δικαιούχου {ονοματεπώνυ¬ 
μο, πατρώνυμο, ταχυδρομική δ/νση Αριθμό Φορολογικού 
Μητρώου (ΑΦΜ), αριθμό τραπεζικού λογαριασμού σε 
μορφή ΙΒΑΝ}, ίν) το δικαιούμενο ποσό, ν) τις σχετικές 
κρατήσεις, νί) το καθαρό πληρωτέο ποσό και νϋ) την 
αρμόδια Δ.Ο.Υ. 

Η ανωτέρω κατάσταση θεωρείται από τον Προϊστά¬ 
μενο της Δ/νσης Οικονομικής Διαχείρισης της Γενικής 
Δ/νσης Οικονομικών Υπηρεσιών του Υπουργείου Οικο¬ 
νομικών. 

3. Κατάσταση εκκαθάρισης και πληρωμής τόκου (παρ. 
2 αριθ. 1089911/7087/-19/0016/1994 Α.Υ.Ο.). 

4. Αντίγραφο της σχετικής καταψηφιστικής δικαστι¬ 
κής απόφασης και αποδεικτικό κοινοποίησης αυτής ή 
αντίγραφο της σχετικής φορολογικής δήλωσης, στην 
οποία θα αναγράφεται η ημερομηνία υποβολής αυτής 
ή αντίγραφο του εκκαθαριστικού σημειώματος, κατά 
περίπτωση. 

5. Αντίγραφο του σχετικού Α.Φ.Ε.Κ., όπου προβλέπεται. 

Αρθρο 3 

Μεταβατικές και τελικές διατάξεις 

Εκκρεμή δικαιολογητικά για πληρωμή τόκων συμπλη¬ 
ρώνονται κατά τα ανωτέρω από το αρμόδιο τμήμα της 
οικείας φορολογικής ή τελωνειακής Αρχής, προκειμένου 
να ακολουθηθεί η περαιτέρω διαδικασία που καθορίζε¬ 
ται με την παρούσα. 


"ΠΑΡΑΡΤΗΜΑ” στην αριθ. 2/55763/0026/17-10-2013 Υ.Α. 

ΥΠΟΔΕΙΓΜΑ 

ΤΙΤΛΟΣ ΥΠΗΡΕΣΙΑΣ ΟΙΚ. ΕΤΟΣ: 

ΕΙΔ. ΦΟΡΕΑΣ: 
ΚΑΕ: 

ΚΑΤΑΣΤΑΣΗ 

πληρωμής δαπάνης τόκων επί επιστρ. εσόδων που έχουν εισπραχθεί αχρεώστητα 
πληρωτέο στην Α.Ο.Υ. 


Στοιχεία δικαιούχου 

Κρατήσεις 


Ονοματεπώνυμο 

Πατρώνυμο 

ΑΦΜ 

ΙΒΑΝ 

Ταχ. 

Δ/νση 

Αρμ. 

ΔΟΥ 

Δικ. 

ποσό 

Φόρος 

Χαρτόσημο 

ΟΓΑ 

Σύνολο 

κρατήσεων 

Καθαρό 

πληρωτέο 














θεωρήθηκε 


(Τόπος, Ημερομηνία) 

Ο Προϊστάμενος της 
Δ/νσης Οικονομικής Διαχείρισης 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθ. 2415/ΓΓΕΑ 22849 (3) 

Τροποποίηση Προγραμματικών Συμφωνιών, και εξου¬ 
σιοδότηση υπογραφής τους σχετικά με τον Ορισμό 
της εταιρείας «Κοινωνία της Πληροφορίας Α.Ε.» ως 
Δικαιούχου για την εκτέλεση δράσεων/έργων ευθύ¬ 
νης του Υπουργείου Ανάπτυξης, Ανταγωνιστικότη¬ 
τας, Υποδομών, Μεταφορών και Δικτύων, ήτοι: 
α. Της από 24-11-2011 Προγραμματικής Συμφωνίας 
μεταξύ της Ειδικής Γραμματείας Ψηφιακού Σχεδια- 
σμού και της Κοινωνίας της Πληροφορίας Α.Ε. για 
το Έργο «Ολοκλήρωση Μητροπολιτικών Δακτυλίων 
(ΜΑΝ) με Εθνικά Δίκτυα». 

β. Της από 23-2-2012 Προγραμματικής Συμφωνίας 
μεταξύ της Ειδικής Γ ραμματείας Ψηφιακού Σχεδια- 
σμού και της Κοινωνίας της Πληροφορίας Α.Ε. για το 
Έργο «Ανάπτυξη Ευρυζωνικών Υποδομών σε Αγρο¬ 
τικές Λευκές Περιοχές της Ελληνικής Επικράτειας 
και Υπηρεσίες Εκμετάλλευσης - Αξιοποίησης των 
Υποδομών». 

Ο ΥΠΟΥΡΓΟΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΜΕΤΑΦΟΡΩΝ, ΥΠΟΔΟΜΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του Ν.2860/2000 (ΦΕΚ 251/Α'/2000) 
«Διαχείριση, Παρακολούθηση και Έλεγχος του Κοινο¬ 
τικού Πλαισίου Στήριξης και άλλες Διατάξεις», όπως 
τροποποιήθηκε και ισχύει, και ειδικότερα το άρθρο 24 
αυτού. 

2. Τις διατάξεις του Ν. 3614/2007 (ΦΕΚ 267/Α') «Δια¬ 
χείριση, έλεγχος και εφαρμογή αναπτυξιακών παρεμ¬ 
βάσεων για την προγραμματική περίοδο 2007-2013» και 
ειδικότερα το άρθρο 32 παρ. 2 αυτού, όπως ισχύει. 

3. Τα άρθρα 54 και 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το πρώτο άρθρο του Π.Δ. 63/2005 (ΦΕΚ 98/Α'). 

4. Το Π.Δ. 85/2012 (ΦΕΚ 141/Α') «Ίδρυση και μετονομα- 
σία Υπουργείων, μεταφορά και κατάργηση υπηρεσιών». 

5. Το Π.Δ. 86/2012 (ΦΕΚ 141/Α') «Διορισμός Υπουργών, 
Αναπληρωτών Υπουργών και Υφυπουργών». 

6. Το Π.Δ. 117/2012 (ΦΕΚ 202/Α') «Σύσταση, συγχώνευση 
και μετονομασία Γ ενικών Γ ραμματειών του Υπουργείων 
Ανάπτυξης, Ανταγωνιστικότητας Υποδομών, Μεταφορών 
και Δικτύων». 

7. Την παρ. 4 του άρθρου 14 του Ν. 4081/2012 (ΦΕΚ Α' 
184), με την οποία καταργήθηκε η Ειδική Γραμματεία 
Ψηφιακού Σχεδιασμού. 

8. Την από 24-11-2011 Προγραμματική Συμφωνία με¬ 
ταξύ της Ειδικής Γραμματείας Ψηφιακού Σχεδιασμού 
και της Κοινωνίας της Πληροφορίας Α.Ε. για το Έργο 
«Ολοκλήρωση Μητροπολιτικών Δακτυλίων (ΜΑΝ) με 
Εθνικά Δίκτυα». 

9. Την από 23-2-2012 Προγραμματική Συμφωνία μεταξύ 
της Ειδικής Γ ραμματείας Ψηφιακού Σχεδιασμού και της 


Κοινωνίας της Πληροφορίας Α.Ε. για το Έργο «Ανάπτυξη 
Ευρυζωνικών Υποδομών σε Αγροτικές Λευκές Περιοχές 
της Ελληνικής Επικράτειας και Υπηρεσίες Εκμετάλλευ¬ 
σης - Αξιοποίησης των Υποδομών». 

10. Την αριθ. 10071/23.3.2001 κοινή απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης και Εθνικής Οικονομίας και Οικονομικών «Σύσταση 
Ανώνυμης Εταιρίας “Κοινωνία της Πληροφορίας Α.Ε.”» 
(ΦΕΚ 324/Β'), όπως έχει τροποποιηθεί και ισχύει σήμερα 
με την αριθ. ΔΙΔΚ/ΚΤΠ/οικ.21588 (ΦΕΚ Β 3187/30-11-2012) 
απόφαση του Υφυπουργού Διοικητικής Μεταρρύθμισης 
και Ηλεκτρονικής Διακυβέρνησης. 

11. Την αριθ. 263/ 24.04.2002 κοινή απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης και Εθνικής Οικονομίας και Οικονομικών «Κύρωση 
του Κανονισμού Προμηθειών της Εταιρίας “Κοινωνία της 
Πληροφορίας Α.Ε.”» (ΦΕΚ 528/ τ.Β). 

12. Το Π.Δ. 60/2007 (ΦΕΚ 64/τ.Α/2007) «Προσαρμογή 
της Ελληνικής Νομοθεσίας στις διατάξεις της Οδηγίας 
2004/18/ΕΚ “περί συντονισμού των διαδικασιών σύναψης 
δημοσίων συμβάσεων έργων, προμηθειών και υπηρεσι¬ 
ών” όπως τροποποιήθηκε με την Οδηγία 2005/51/ΕΚ της 
Επιτροπής και την Οδηγία 2005/75/ΕΚ του Ευρωπαϊκού 
Κοινοβουλίου και του Συμβουλίου της 16ης Νοεμβρίου 
2005». 

13. Την αριθ. ΔΙΔΚ/ΚΤΠ/οικ.21588 (ΦΕΚ Β' 254/7-11-2011) 
και την διόρθωση σφάλματος (ΦΕΚ Β' 2783/2-12-2011) 
απόφαση του Υφυπουργού Διοικητικής Μεταρρύθμισης 
και Ηλεκτρονικής Διακυβέρνησης με τίτλο «Κανονισμός 
της Εταιρείας Κοινωνία της Πληροφορίας Α.Ε.». 

14. Τα Επιχειρησιακά Προγράμματα «Ψηφιακή Σύγκλι¬ 
ση». «Μακεδονία - Θράκη» και «Αγροτική Ανάπτυξη της 
Ελλάδας 2007-2013». 

15. Την αριθ. 35256/17.10.2001 κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Εθνικής Οικονομίας και Οικονομικών (ΦΕΚ 
1352/Β'/17.10.2001) «Σύσταση ειδικής υπηρεσίας με τίτλο 
«Υπηρεσία Συντονισμού της Εφαρμογής των Επιχειρη¬ 
σιακών Προγραμμάτων» σύμφωνα με το άρθρο 3 του 
Ν.2860/2000», όπως τροποποιήθηκε και ισχύει. 

16. Το γεγονός ότι από την εφαρμογή της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Τον ορισμό της Γ ενικής Γ ραμματείας Τηλεπικοινωνι¬ 
ών και Ταχυδρομείων του Υπουργείου Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων ως 
Κυρίου των δράσεων/έργων ευθύνης του Υπουργείου 
Ανάπτυξης, Ανταγωνιστικότητας, Υποδομών, Μεταφο¬ 
ρών και Δικτύων που περιλαμβάνονται: 

α. Στην από 24-11-2011 Προγραμματική Συμφωνία με¬ 
ταξύ της Ειδικής Γραμματείας Ψηφιακού Σχεδιασμού 
και της Κοινωνίας της Πληροφορίας Α.Ε. για το Έργο 
«Ολοκλήρωση Μητροπολιτικών Δακτυλίων (ΜΑΝ) με 
Εθνικά Δίκτυα». 

β. Στην από 23-2-2012 Προγραμματική Συμφωνία με¬ 
ταξύ της Ειδικής Γ ραμματείας Ψηφιακού Σχεδιασμού 
και της Κοινωνίας της Πληροφορίας Α.Ε. για το Έργο 
«Ανάπτυξη Ευρυζωνικών Υποδομών σε Αγροτικές Λευ¬ 
κές Περιοχές της Ελληνικής Επικράτειας και Υπηρεσίες 
Εκμετάλλευσης - Αξιοποίησης των Υποδομών». 

2. Την εξουσιοδότηση για την δυνατότητα διαπραγμά¬ 
τευσης του περιεχομένου και των όρων των προαναφε- 

ρομένων στην παράγραφο 1 της παρούσας απόφασης 
Προγραμματικών Συμφωνιών καθώς και την υπογραφή 
των τροποποιήσεών τους από τον Γενικό Γραμματέα 
Τηλεπικοινωνιών και Ταχυδρομείων για λογαριασμό του 
Κυρίου του Έργου ως επίσης και την υπογραφή των 
σχετικών Τεχνικών Δελτίων για την ένταξη των Έργων 
στα σχετικά Επιχειρησιακά Προγράμματα και των τρο¬ 
ποποιήσεών τους. 

Η απόφαση αυτή, που έχει ισχύ από την ημερομηνία 
υπογραφής της, να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 
-♦- 

Αριθ. 2578 (4) 

Έγκριση υπερωριακής απογευματινής απασχόλησης 
στον πρακτικογράφο του Δήμου Ορεστιάδας, Παλλί- 
δη Χαρίλαο, κατά το χρονικό διάστημα έως 31/12/2013. 

Ο ΔΗΜΑΡΧΟΣ ΟΡΕΣΤΙΑΔΑΣ 

Έχοντας υπόψη: 

1. Τις διατάξεις της παρ. 1 του άρθρου 58 του Ν. 3852/ 
2010 . 

2. Τις διατάξεις της παρ. 4 του άρθρου 49 του Ν. 3584/ 
2007. 

3. Τις διατάξεις του άρθρου 20 του Ν. 4024/2011. 

4. Τις διατάξεις της παρ. 10 του άρθρου 12 του Ν. 2503/ 
1997. 

5. Την αριθ. 0ικ.2/78400/0022/14.11.2011 Εγκύκλιο του 
Υπουργείου Οικονομικών. 

6. Την αριθ. 14/2012 απόφαση Δ.Σ. 

7. Το γεγονός ότι οι συνεδριάσεις του Δημοτικού 
Συμβουλίου γίνονται πάντα απογευματινές ώρες και 
ο δημοτικός υπάλληλος που τηρεί τα πρακτικά των 
συνεδριάσεων προσφέρει υπερωριακή υπηρεσία. 

8. Ότι η δαπάνη που θα προκύψει από την ως άνω 
απασχόληση κατά το έτος 2013 θα ανέλθει στο ποσό 
των 1029,60 ευρώ. 

- ΚΑ 10.6012: Αποζημίωση υπερωριακής εργασίας και 
για εξαιρέσιμες ημέρες και νυχτερινές ώρες και λοιπές 
πρόσθετες αμοιβές: 7.000,00 ευρώ 

- ΚΑ 10.6051: Εργοδοτικές εισφορές προσωπικού με 
σύμβαση Δημοσίου Δικαίου: 170.000,00 ευρώ, αποφα¬ 
σίζουμε: 

Εγκρίνουμε την υπερωριακή απογευματινή απασχόλη¬ 
ση στον πρακτικογράφο του Δήμου μας, Παλλίδη Χαρί¬ 
λαο κατά το χρονικό διάστημα από τη δημοσίευση της 
παρούσας απόφασης έως 31/12/2013, για έως 20 ώρες 
μηνιαίως, με την προβλεπόμενη από το Νόμο αποζημί¬ 
ωση, για την κάλυψη της ανάγκης τήρησης πρακτικών 
κατά τις συνεδριάσεις του Δημοτικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ορεστιάδα, 17 Ιανουάριου 2013 

Ο Δήμαρχος 
ΔΗΜΗΤΡΙΟΣ ΜΟΥΖΑΣ 


Αριθ. 2577 (5) 

Έγκριση υπερωριακής απασχόλησης στον Ληξίαρχο 
της Δημοτικής Ενότητας Ορεστιάδας, στον Ληξίαρ¬ 
χο της Δημοτικής Ενότητας Τριγώνου, στον Ληξίαρ¬ 
χο της Δημοτικής Ενότητας Κυπρίνου και στον Λη¬ 
ξίαρχο της Δημοτικής Ενότητας Βύσσας, κατά το 
χρονικό διάστημα έως 31.12.2013. 

Ο ΔΗΜΑΡΧΟΣ ΟΡΕΣΤΙΑΔΑΣ 

Έχοντας υπόψη: 

1. Τις διατάξεις της παρ. 1 του άρθρου 58 του Ν. 3852/ 
2010 . 

2. Τ ις διατάξεις της παρ. 1 του άρθρου 49 του Ν. 3584/ 
2007. 

3. Τις διατάξεις του άρθρου 20 του Ν. 4024/2011, 

4. Τ ις διατάξεις της παρ. 10 του άρθρου 12 του Ν. 2503/ 
1997. 

5. Την αριθ. 0ικ.2/78400/0022/14.11.2011 Εγκύκλιο του 
Υπουργείου Οικονομικών. 

6. Το ΦΕΚ 273/29-4-2011 όπου δημοσιεύθηκε η απόφα¬ 
ση Δημάρχου, με την οποία διορίστηκαν Ληξίαρχοι στην 
Δημοτική Ενότητα Ορεστιάδας, στην Δημοτική Ενότητα 
Τριγώνου, στην Δημοτική Ενότητα Κυπρίνου και στην 
Δημοτική Ενότητα Βύσσας. 

7. Το γεγονός ότι οι Ληξίαρχοι προσφέρουν υπερω- 
ριακή εργασία λόγω της φύσης του αντικειμένου όπου 
πρέπει και μετά το πέρας της υποχρεωτικής εργασίας 
να παρίστανται στο Ληξιαρχείο προκειμένου να εκδώ- 
σουν ληξιαρχικές πράξεις θανάτου κ,λπ. 

8. Ότι η δαπάνη που θα προκύψει από την ως άνω 
απασχόληση κατά το έτος 2013 θα ανέλθει στο ποσό 
των 4.460 ευρώ. 

- ΚΑ 10.6012: Αποζημίωση υπερωριακής εργασίας και 
για εξαιρέσιμες ημέρες και νυχτερινές ώρες και λοιπές 
πρόσθετες αμοιβές: 7.000,00 ευρώ, 

- ΚΑ 10.6051: Εργοδοτικές εισφορές προσωπικού με 
σύμβαση Δημοσίου Δικαίου: 170.000,00 ευρώ, 

αποφασίζουμε: 

Εγκρίνουμε την υπερωριακή απασχόληση στον Ληξί¬ 
αρχο της Δημοτικής Ενότητας Ορεστιάδας, στον Ληξί¬ 
αρχο της Δημοτικής Ενότητας Τ ριγώνου, στον Ληξίαρχο 
της Δημοτικής Ενότητας Κυπρίνου και στον Ληξίαρχο 
της Δημοτικής Ενότητας Βύσσας, κατά το χρονικό διά¬ 
στημα από από τη δημοσίευση της παρούσας απόφασης 
έως 31/12/2013, για έως 20 ώρες μηνιαίως, με την προβλε¬ 
πόμενη από το Νόμο αποζημίωση, για την κάλυψη της 
ανάγκης έκδοσης ληξιαρχικών πράξεων θανάτου κ.λπ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ορεστιάδα, 17 Ιανουάριου 2013 

Ο Δήμαρχος 
ΔΗΜΗΤΡΙΟΣ ΜΟΥΖΑΣ 

-♦- 

Αριθ. απόφ. 36 (6) 

Καθιέρωση Υπερωριακής Απασχόλησης Ληξιάρχων 

Δήμου Πεντέλης. 

Ο ΔΗΜΑΡΧΟΣ ΠΕΝΤΕΛΗΣ 

Έχοντας υπόψη: 

1. Το άρθρο 58 του Ν. 3852/2010. 

2. Τις διατάξεις του άρθρου 20 του Ν. 4024/2011, όπως 
τροποποιήθηκε και ισχύει. 

3. Την παρ. 2 του άρθρου 20 του Ν. 4024/2011, όπως 
τροποποιήθηκε με την παρ. 7 του άρθρου πέμπτου του 
Ν. 4047/2012 και αντικαταστάθηκε με την παρ. 1 του 
άρθρου 45 του Ν. 4071/2012. 

4. Τις οδηγίες της αριθ. 2/78400/14.11.2011 διευκρινιστι¬ 
κής εγκυκλίου του Αναπληρωτή Υπουργού Οικονομικών 
καθώς και το αριθ. 2/94652/0022/2012 έγγραφο του Γε¬ 
νικού Λογιστηρίου του Κράτους. 

5. Τη 2086/1191/27.01.2011 απόφαση του Γενικού Γραμ¬ 
ματέα Αποκεντρωμένης Διοίκησης Αττικής (ΦΕΚ 164/ 
Γ/15.03.2012), στην οποία ορίζονται ληξίαρχοι στις υπο¬ 
διαιρεμένες ληξιαρχικές περιφέρειες ταυτιζόμενες με 
τις δημοτικές ενότητες του Δήμου Πεντέλης, αποφα¬ 
σίζουμε: 

Καθιερώνουμε απογευματινή υπερωριακή απασχόλη¬ 
ση με αμοιβή πέραν από το υποχρεωτικό ωράριο και 
μέχρι 31-12-2013, η οποία δεν θα υπερβαίνει τις 20 ώρες 
ανά υπάλληλο μηνιαίως για τρεις (3) ληξιάρχους των 
Δημοτικών Ενοτήτων του Δήμου Πεντέλης. 

Τα καθήκοντα των ληξιάρχων εντάσσονται στα έκτα¬ 
κτα, έχουν δε να κάνουν με την τέλεση γάμων-αδειών 
ταφής τις απογευματινές ώρες και εξαιρέσιμες ημέρες 
αλλά και ανάλογη έκδοση ληξιαρχικών πράξεων που 
έχουν επείγον χαρακτήρα. 

Η προκαλούμενη δαπάνη προϋπολογίζεται στο ποσό 
των 4.125,60 ευρώ (1 άτομο χ 20 ώρες χ 12 μήνες χ 5,35 
= 1284,00 ευρώ, 1 άτομο χ 20 ώρες χ 12 μήνες χ 5,03 
= 1207,20 ευρώ, 1 άτομο χ 20 ώρες χ 12 μήνες χ 6,81 = 
1.634,40 ευρώ) η οποία θα βαρύνει τον προϋπολογισμό 
οικ. έτους 2013 και συγκεκριμένα τον ΚΑ 10.6012.001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μελίσσια, 15 Ιανουάριου 2013 
Ο Δήμαρχος 

ΔΗΜΗΤΡΙΟΣ ΣΤΕΡΓΙΟΥ ΚΑΨΑΛΗΣ 

-♦- 

Αριθ. 17 (7) 

Καθιέρωση υπερωριακής εργασίας με αμοιβή κατά τις 
Κυριακές και εξαιρέσιμες ημέρες ή κατά τις νυχτε¬ 
ρινές ώρες προς συμπλήρωση της υποχρεωτικής 
εβδομαδιαίας εργασίας ή καθ’ υπέρβαση αυτής για 
υπαλλήλους του Συνδέσμου Ύδρευσης Λεκανοπε¬ 
δίου Ιωαννίνων (Σ.ΥΔ.Λ.Ι.). 

Ο ΠΡΟΕΔΡΟΣ ΤΟΥ ΣΥΝΔΕΣΜΟΥ ΥΔΡΕΥΣΗΣ 
ΛΕΚΑΝΟΠΕΔΙΟΥ ΙΩΑΝΝΙΝΩΝ (Σ.ΥΔ.Λ.Ι.) 

Έχοντας υπόψη: 

1. Τις διατάξεις της παρ. 1 του άρθρου 58 του Ν.3852/ 
2010 . 

2. Τις διατάξεις των παρ. 2 και 3 του άρθρου 48 του 
Ν.3584/2007. 

3. Τ ις διατάξεις του άρθρου 20 του Ν.4024/2011, σύμ¬ 
φωνα με το οποίο «...Η καθιέρωση με αμοιβή εργασίας 
πέρα από τις ώρες της υποχρεωτικής απασχόλησης των 
υπαλλήλων του Δημοσίου, των Ν.Π.Δ.Δ. και Ο.Τ.Α. επιτρέ¬ 
πεται μόνο για την αντιμετώπιση εποχικών, έκτακτων ή 
επειγουσών υπηρεσιακών αναγκών. Οι κατά τα ως άνω 
ώρες απογευματινής υπερωριακής εργασίας δεν μπορεί 
να υπερβαίνουν τις είκοσι (20) ανά υπάλληλο μηνιαίως 
... επιτρέπεται η καθιέρωση υπερωριακής εργασίας με 
αμοιβή κατά τις Κυριακές και εξαιρέσιμες ημέρες ή 
κατά τις νυχτερινές ώρες, προς συμπλήρωση της υπο¬ 


χρεωτικής εβδομαδιαίας εργασίας είτε καθ' υπέρβαση 
αυτής, σε υπαλλήλους που ανήκουν σε υπηρεσίες που 
λειτουργούν, βάσει νόμου, όλες τις ημέρες του μήνα ή 
σε δωδεκάωρη ή εικοσιτετράωρη βάση. Ειδικά, στην 
καθ' υπέρβαση εργασία οι ώρες νυκτερινής, Κυριακών 
και εξαιρέσιμων ημερών δεν μπορεί να υπερβούν τις 
δεκαέξι (16) ώρες κατά περίπτωση το μήνα...... 

4. Τις διατάξεις της παρ. 10 του άρθρου 12 του Ν. 2503/ 
1997. 

5. Την αριθ. οικ.2/78400/0 022/14.11.2011 Εγκύκλιο του 
Υπουργείου Οικονομικών. 

6. Τον αριθμό των υπηρετούντων υπαλλήλων οτο 
Σύνδεσμο. 

7. Το αρίθμ.41908/9730/07.08.2012 έγγραφο της Απο¬ 
κεντρωμένης Διοίκησης Ηπείρου- Δυτικού Μακεδονίας 
(ΦΕΚ 2401/Β729.08.2012) που εγκρίνει την αριθ. 54/2011 
απόφαση του Δ.Σ. του ΣΥΔΛΙ περί καθιέρωσης της 
Ιδωρης λειτουργίας καθημερινά καθώς και τις Κυριακές 
και εξαιρέσιμες ημέρες, των υπαλλήλων της Τεχνικής 
υπηρεσίας του Συνδέσμου. 

8. Τ ις επείγουσες ή και έκτακτες υπηρεσιακές ανάγκες 
αποκατάστασης των εμφανιζόμενων βλαβών για τον 
περιορισμό στο ελάχιστο των διακοπών υδροδότησης 
του πληθυσμού του Λεκανοπεδίου Ιωαννίνων που επί- 
κειται να δημιουργηθούν κατά το έτος 2013, 

9. Την ανάγκη για συνεχή παρακολούθηση των δι¬ 
κτύων των γεωτρήσεων και των αντλιοστασίων του 
Συνδέσμου, που επιβάλλει την απασχόληση προσωπι¬ 
κού της Τεχνικής υπηρεσίας του Συνδέσμου πέραν του 
κανονικού ωραρίου εργασίας. 

10. Ότι η δαπάνη που θα προκύψει από την ως άνω 
απασχόληση θα ανέλθει στο ποσό των 22.500,00 ευρώ 
και αναλύετοι ως ακολούθως: 

- ΚΑΕ 6012.001: Αποζημίωση υπερωριακής εργασίας 
και για εξαιρέσιμες ημέρες και νυκτερινές ώρες τακτι¬ 
κού προσωπικού: 17.500,00 ευρώ. 

- ΚΑΕ 6042.001: Αποζημίωση υπερωριακής εργασίας 
και για εξαιρέσιμες ημέρες και νυκτερινές ώρες προ¬ 
σωπικού ορισμένου χρόνου: 5.000,00 ευρώ. 

Η ανωτέρω δαπάνη θα αντιμετωπισθεί από τις πιστώ¬ 
σεις των αντίστοιχων ΚΑΕ του Προϋπολογισμού του 
ΣΥΔΛΙ, οικονομικού έτους 2013, αποφασίζουμε: 

Εγκρίνουμε την υπερωριακή απασχόληση δέκα (10) 
υπαλλήλων της Τεχνικής υπηρεσίας του Συνδέσμου, ήτοι 
ενός (1) υπαλλήλου κατηγορίας ΠΕ, ενός (1) υπαλλήλου 
κατηγορίας ΤΕ και οκτώ (8) υπαλλήλων κατηγορίας ΔΕ, 
κατά το χρονικό διάστημα από την ημέρα της δημοσίευ¬ 
σης της παρούσης στο Φύλλο Εφημερίδας της Κυβερ¬ 
νήσεως, έως και την 31-12-2013, με την προβλεπόμενη 
από το Νόμο αποζημίωση, για την κάλυψη των προμνη¬ 
μονευόμενων υπηρεσιακών αναγκών του Συνδέσμου: 

α) προς συμπλήρωση του εβδομαδιαίου ωραρίου τους, 
κατά τις Κυριακές, εξαιρέσιμες ημέρες και νύκτες, και 

β) καθ’ υπέρβαση του εβδομαδιαίου ωραρίου τους, 

σύμφωνα με τα οριζόμενα στο άρθρο 20 του Ν.4024/ 
2011 . 

Η κατανομή των ωρών απασχόλησης του προσωπικού, 
ως ανωτέρω, θα γίνεται κάθε φορά ανάλογα με τις 
ανάγκες της Υπηρεσίας. 

Η παρούσα απόφαση ισχύει από την ημέρα της δη¬ 
μοσίευσής της στην Εφημερίδα της Κυβερνήσεως έως 
και την 31-12-2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 11 Ιανουάριου 2013 
Ο Πρόεδρος 

ΑΘΑΝΑΣΙΟΣ ΜΑΝΤΑΛΟΒΑΣ 

-♦- 

Αριθ. 23 (8) 

Καθιέρωση υπερωριακής εργασίας για υπαλλήλους 
του Συνδέσμου Ύδρευσης Λεκανοπεδίου Ιωαννίνων 
(Σ.ΥΔ.Λ.Ι.). 

Ο ΠΡΟΕΔΡΟΣ ΤΟΥ ΣΥΝΔΕΣΜΟΥ ΥΔΡΕΥΣΗΣ 
ΛΕΚΑΝΟΠΕΔΙΟΥ ΙΩΑΝΝΙΝΩΝ (Σ.ΥΔ.Λ.Ι.) 

Έχοντας υπόψη: 

1. Τις διατάξεις της παρ. 1 του άρθρου 58 του Ν.3852/ 
2010 . 

2. Τις διατάξεις των παρ. 2 και 3 του άρθρου 48 του 
Ν.3584/2007. 

3. Τις διατάξεις του άρθρου 20 του Ν. 4024/2011, σύμ¬ 

φωνα με το οποίο «....Η καθιέρωση με αμοιβή εργασίας 
πέρα από τις ώρες της υποχρεωτικής απασχόλησης 
των υπαλλήλων του Δημοσίου, των Ν.Π.Δ.Δ. και Ο.Τ.Α. 
επιτρέπεται μόνο για την αντιμετώπιση εποχικών, έκτα¬ 
κτων ή επειγουσών υπηρεσιακών αναγκών.Οι κατά 

τα ως άνω ώρες απογευματινής υπερωριακής εργασίας 
δεν μπορεί να υπερβαίνουν τις είκοσι (20) ανά υπάλληλο 
μηνιαίως.» 

4. Τις διατάξεις της παρ. 10 του άρθρου 12 του Ν. 2503/ 
1997. 

5. Την αριθ. οικ.2/78400/0022/14.11.2011 Εγκύκλιο του 
Υπουργείου Οικονομικών. 

6. Τον αριθμό των υπηρετούντων υπαλλήλων στο 
Σύνδεσμο. 

7. Τις υπηρεσιακές ανάγκες της Οικονομικής και Τα¬ 
μειακής Υπηρεσίας του Συνδέσμου: 

- Τη σύνταξη Απολογισμού του οικονομικού έτους 
2012 . 

- Το κλείσιμο βιβλίων και την ταμειακή διαχείριση 
του έτους 2012. 

- Την υλοποίηση προγραμμάτων διασυνοριακής συ¬ 
νεργασίας (ΙπΙθίΤθς ΕΛΛΑΔΑ - ΙΤΑΛΙΑ). 


- Τη σύνταξη πρακτικών συνεδριάσεων του Διοικητι¬ 
κού Συμβουλίου και της Εκτελεστικής Επιτροπής του 
Συνδέσμου Ύδρευσης Λεκανοπεδίου Ιωαννίνων. 

Για τη συντήρηση και αναβάθμιση των πληροφοριακών 
συστημάτων. 

8. Ότι η δαπάνη που θα προκύψει από την ως άνω 
απασχόληση θα ανέλθει στο ποσό των 8.500,00 ευρώ 
και αναλύεται ως ακολούθως: 

- ΚΑΕ 6012.001: Αποζημίωση υπερωριακής εργασίας 
και για εξαιρέσιμες ημέρες και νυκτερινές ώρες τακτι¬ 
κού προσωπικού: 7.500,00 ευρώ. 

- ΚΑΕ 6012.002: Αποζημίωση υπερωριακής εργασίας 
και για εξαιρέσιμες ημέρες και νυκτερινές ώρες προ¬ 
σωπικού αορίστου χρόνου: 1.000,00 ευρώ. 

Η ανωτέρω δαπάνη θα αντιμετωπισθεί από τις πιστώ¬ 
σεις των αντίστοιχων ΚΑΕ του Προϋπολογισμού του 
ΣΥΔΛΙ, οικονομικού έτους 2013, αποφασίζουμε: 

Εγκρίνουμε την υπερωριακή απασχόληση των κάτωθι 
υπαλλήλων της Οικονομικής και Ταμειακής υπηρεσίας 
του Συνδέσμου: 

1. ΑΝΔΡΙΚΟΥ ΧΡΙΣΤΙΝΑΣ, ΔΕ15 Εισπρακτόρων, 

2. ΓΙΓΟΥ ΒΑΣΙΛΙΚΗΣ, ΔΕ38 Χειριστών Η/Υ, 

3. ΜΗΤΡΟΠΟΥΛΟΥ ΒΑΣΙΛΕΙΟΥ, ΔΕ15 Εισπρακτόρων, 

κατά το χρονικό διάστημα από την ημέρα της δημο¬ 
σίευσης της παρούσας στην Εφημερίδα της Κυβερνή¬ 
σεως έως και την 31-12-2013, με την προβλεπόμενη από 
το Νόμο αποζημίωση, για την κάλυψη των προμνημο¬ 
νευόμενων υπηρεσιακών αναγκών του Συνδέσμου, καθ’ 
υπέρβαση του εβδομαδιαίου ωραρίου τους, σύμφωνα 
με τα οριζόμενα στο άρθρο 20 του Ν.4024/2011. 

Η κατανομή των ωρών απασχόλησης του προσωπικού, 
ως ανωτέρω, θα γίνεται κάθε φορά ανάλογα με τις 
ανάγκες της Υπηρεσίας. 

Η παρούσα απόφαση ισχύει από την ημέρα της δη¬ 
μοσίευσής της στην Εφημερίδα της Κυβερνήσεως έως 
και την 31-12-2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 14 Ιανουάριου 2013 
Ο Πρόεδρος 

ΑΘΑΝΑΣΙΟΣ ΜΑΝΤ ΑΛΟΒΑΣ 

